Kolmas ja ühtlasi viimane periood on olümpia toimumisaeg (08.08 - 24.08), mille jooksul lubab politsei kasutusele võtta karmid liikumist piiravad meetmed, et viia läbi edukad olümpiamängud. Et aga mängude ajal kõik probleemideta kulgeks, on Pekingi olümpiamängude  komitee näinud ette 92 500 inimese saatmist võistlusplatside juurde korda tagama. Nende seas on 40 000 politseinikku, 27 500 märulipolitseinikku, 10 000 turvameest ning 5000 vabatahtlikku. Lisaks on ette nähtud üle Pekingi erinevate delegatsioonide elamupiirkonna kaitseks 150 000 inimest ning neile lisanduvad 290 000 patrullivat vabatahtlikku.